
PAKALPOJUMA LĪGUMS
Par ēdināšanas pakalpojuma nodrošināšanu
     
     

	Jūrmalā
	Līguma datums ir pēdējā pievienotā
 elektroniskā paraksta un laika zīmoga datums



Valsts sabiedrība ar ierobežotu atbildību “Nacionālais rehabilitācijas centrs “Vaivari””, reģistrācijas Nr. 40003273900, adrese: Asaru prospekts 61, Jūrmala, LV- 2008, kuru saskaņā ar statūtiem pārstāv  valdes priekšsēdētāja Stella Lapiņa, valdes locekļi Zoja Osipova un Renārs Putniņš (turpmāk tekstā – Pasūtītājs), no vienas puses, un
SIA “Baltic Restaurants Latvia”, reģistrācijas Nr. 40003556833, juridiskā adrese: Elizabetes iela 20, Rīga, LV, kura vārdā saskaņā ar statūtiem rīkojas valdes loceklis Guntis Bredovskis, (turpmāk tekstā – Izpildītājs), no otras puses, abi kopā un katrs atsevišķi saukta Puse (Puses),
ņemot vērā Izpildītāja piedāvājumu iepirkumam „Ēdināšanas pakalpojuma sniegšana” Iepirkuma ID Nr.: VSIA NRC “Vaivari” 2024/30 rezultātus, noslēdz šādu līgumu (turpmāk tekstā – Līgums):
     
Līguma priekšmets 
Pasūtītājs uzdod, bet Izpildītājs apņemas sniegt ēdināšanas pakalpojumus Valsts sabiedrībā ar ierobežotu atbildību “Nacionālais rehabilitācijas centrs “Vaivari””, turpmāk tekstā – Pakalpojums, saskaņā ar Tehnisko specifikāciju (1.Pielikums) un atbilstoši Izpildītāja iesniegtajam piedāvājumam iepirkumā (2.Pielikums – Tehniskais piedāvājums). 
    Pakalpojuma sniegšanas vieta: Asaru prospekts 61, Jūrmala, LV- 2008.
   Izpildītājs veic Tehniskajā piedāvājumā norādītos darbus ne vēlāk kā līdz 2025.gada 30.aprīlim un uzsāk sniegt ēdināšanas pakalpojumus ne vēlāk kā līdz 2025.gada 24.marta. 
     
Līguma summa un norēķinu kārtība
     
Par šajā Līgumā paredzēto pakalpojumu sniegšanu Pasūtītājs samaksās Izpildītājam atbilstoši iepirkumā iesniegtajā finanšu piedāvājumā norādītajai cenai (līguma pielikumā). 
Samaksa par sniegtajiem pakalpojumiem tiek veikta ar pārskaitījumu uz Izpildītāja norādīto bankas kontu, pamatojoties uz Pušu abpusēji parakstītu ikmēneša nodošanas pieņemšanas aktu un Izpildītāja iesniegtu rēķinu, kurā norādītas pakalpojuma sniegšanas dienas un summas par katru dienu, Pasūtītāja piemērotais līgumsods saskaņā ar Līguma 6.7. punktu, kā arī rēķina kopējā summa. 
Pasūtītājs pieņem elektroniskos rēķinus, kuri izsniegti, nosūtīti un saņemti strukturētā elektroniskā formā (XML formāts), kas ļauj tos automātiski un elektroniski apstrādāt, un, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
Izpildītājs sagatavotos e-rēķinus ar pievienoto PDF datni nosūta elektroniski uz Pasūtītāja oficiālo elektroniskās adreses konta apakšadresāta e- adresi EINVOICE@40003273900, bet Pasūtītājs uz Izpildītāja oficiālo elektronisko adresi, kas iekļauta Oficiālo elektronisko adrešu katalogā un satur Komercreģistra piešķirto reģistrācijas numuru / vai elektroniskās adreses konta apakšadresāta e- adresi.. 
Izpildītāja  sagatavotais e-rēķins ir saistošs Pasūtītājam, ja tas ir nosūtīts uz Pasūtītāja Līguma 3.5. punktā norādīto oficiālo e-adresi, sagatavots XML formātā ar pievienotu PDF datni, un e-rēķinā un pievienotajā PDF datnē ir norādīts Līguma datums, objekts, konts, uz kuru jāpārskaita samaksa par piegādi, apjomu, vienības cenu, skaitu, PVN likmi un maksājuma kopējo summu. 
Izpildītājām rēķins par iepriekšējā mēnesī sniegtajiem pakalpojumiem jāiesniedz līdz nākamā mēneša 5. (piektajam) datumam. 
Samaksu par iepriekšējā mēnesī sniegtajiem pakalpojumiem Pasūtītājs veic 30 dienu laikā, skaitot no rēķina saņemšanas dienas. 
Pušu tiesības un pienākumi 
 Pasūtītājam ir pienākums: 
 3.1.1. nodrošināt Izpildītājam piekļūšanu  pakalpojuma sniegšanas vietai ar mērķi uzsākt un izpildīt ar šo Līgumu uzņemtās saistības;

 3.1.2. veikt maksājumus šajā Līgumā noteiktajā kārtībā;

 3.1.3. līdz iepriekšējās dienas plkst.14.00 informēt Izpildītāju par nākamajā dienā nepieciešamo porciju skaitu.
3.1.4. Pasūtītājs apņemas ievērot konfidencialitāti attiecībā pret iesniegto informāciju. 
Pasūtītājam ir tiesības:
3.2.1. nepieciešamības gadījumā dot norādījumus Izpildītājam saistībā ar Pakalpojuma sniegšanu;

3.2.2. ierasties Pakalpojuma sniegšanas vietā jebkurā laikā, lai veiktu Izpildītāja darbu kontroli un iepazītos ar Pakalpojuma sniegšanas gaitu, darba organizāciju u.c., kā arī piekļūt Izpildītājam nodotajām telpām, lai veiktu darbības, kas nepieciešamas ugunsdrošības sistēmas vai citu sistēmu, konstrukciju utml. darbības nodrošināšanai;
3.2.3. pieprasīt no Izpildītāja sniegt paskaidrojumus par Pakalpojuma sniegšanas gaitu, pārtikas piegādēm, uzglabāšanu, sagatavošanas un pasniegšanas kārtību.
3.2.4. papildus Izpildītāja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes. 
3.2.5. pieprasīt izdrukas elektroniskā formātā no Izpildītāja produktu uzskaites programmas, kurā atspoguļojas informācija par produktu izcelšanos, daudzumu, gala piegādes adresi, u.c. informāciju, kuru Pasūtītājs pieprasa, lai pārliecinātos par pakalpojuma izpildes atbilstību iepirkumā iesniegtajam piedāvājumam.
3.2.6. Ne retāk kā 2 reizes gadā pieprasīt rakstveidā iesniegt pierādījumus atbilstoši Ministru kabineta noteikumiem Nr. 353 „Prasības zaļajam publiskajam iepirkumam un to piemērošanas kārtība” (20.06.2017.) 1.pielikuma 4.2. apakšpunktā noteikto “zaļo” prasību izpildi. 
3.3. Izpildītājam ir pienākums:
3.3.1. izpildīt ar šo Līgumu uzņemtās saistības atbilstoši Pasūtītāja prasībām un Latvijas Republikā spēkā esošajiem normatīvajiem aktiem, Tehniskajam piedāvājumam un ievērot sanitārās un higiēnas prasības, kas attiecas uz šāda veida pakalpojumu sniegšanu visu līguma darbības laiku;
3.3.2. ievērot Latvijas Republikā spēkā esošos normatīvos aktus un Pasūtītāja iekšējās kārtības noteikumus visu līguma darbības laiku;
3.3.3. pieņemt Pakalpojuma sniegšanas vietu no līguma noslēgšanas dienas, veikt ar Pasūtītāju rakstiski saskaņotos renovācijas un aprīkojuma uzstādīšanas darbus ne vēlāk kā līdz 2025.gada 30.aprīlim un uzsākt Pakalpojuma sniegšanu no 2025.gada 24.marta;
3.3.4. pirms Pakalpojuma sniegšanas uzsākšanas ierīkot darbam nepieciešamos apstākļus, nodrošināt saudzīgu un saimniecisku Pasūtītāja resursu uzturēšanu un apsaimniekošanu;
3.3.5. veikt Pakalpojuma  sniegšanas vietas  reģistrāciju Pārtikas un veterinārajā dienestā;
3.3.6. veikt civiltiesiskās atbildības apdrošināšanu ar civiltiesiskas atbildības apdrošināšanu minimālo atbildības limitu viena gada periodā ne mazāku kā 100 000 (viens simts tūkstoši euro) EUR. Ir pieļaujams viena apdrošināšanas gadījuma atlīdzības ierobežojums  5`000 EUR;  
3.3.7. maksāt telpu nomas maksu par telpām (3.Pielikums- telpu plāns ar iznomātajām platībām) 3.8 euro/m2 saskaņā ar piestādīto rēķinu,  karstā un aukstā ūdens piegādes maksu, maksu par telekomunikāciju pakalpojumiem, elektroenerģiju, telpu apkuri, nekustamā īpašuma nodokli, koplietošanas telpu uzkopi saskaņā ar skaitītāja rādītājiem vai proporcionāli telpu platībai līdz katra mēneša pēdējam datumam. Patstāvīgi, ar saviem resursiem un līdzekļiem nodrošināt virtuves bloka ūdens apgādes un kanalizācijas sistēmas apkopi, kanalizācijas aizvadīšanu, tauku savākšanas akas tīrīšanu, ventilācijas sistēmas uzturēšanu un apkopi, saldēšanas iekārtu uzturēšanu un apkopi, atkritumu (ieskaitot pārtikas atkritumu) izvešanu;
3.3.8. nodrošināt Pasūtītāja pārstāvim, kā arī citām personām, kuras veic Pakalpojuma sniegšanas kvalitātes pārbaudi un uzraudzību brīvu un drošu piekļuvi Pakalpojuma sniegšanas vietai jebkurā laikā;
3.3.9. sniegt Pasūtītājam pieprasīto informāciju ne vēlāk kā trīs darba dienu laikā. Izpildītājam nav tiesības aizbildināties ar komercnoslēpumu, pārmērīgu resursu patēriņu, u.c. apstākļiem un nesniegt informāciju, pretējā gadījumā tas uzskatāms par līguma izpildes pārkāpumu un tiek piemērots līgumā noteiktais līgumsods par katru nokavējuma dienu. 
3.3.9. nodrošināt šajā Līgumā paredzētā Pakalpojuma sniegšanai visu nepieciešamo atļauju saņemšanu atbilstoši spēkā esošajiem normatīvajiem aktiem;
3.3.10. veikt virtuves, ēdamzāles un pārtikas noliktavas ikdienas uzkopšanu un ģenerālo tīrīšanu saskaņā ar normatīvajos aktos noteiktajām higiēnas un citām prasībām;
3.3.11. nodrošināt dezinsekcijas un deratizācijas veikšanu saskaņā ar normatīvajos aktos noteiktajām prasībām par saviem līdzekļiem. Dezinfekcijas un citu mazgāšanas līdzekļu izmantošanu atbilstoši to lietošanas instrukcijai un uzglabāšana speciāli paredzētā nepieejamā vietā saskaņā ar tiesību aktos noteikto;
3.3.12. veikt dzeramā ūdens kvalitātes monitoringa nodrošināšanu saskaņā ar normatīvajos aktos noteiktajām prasībām par saviem līdzekļiem;
3.3.13. ievērot darba drošības un ugunsdrošības normas virtuves blokā;
3.3.14. ja Izpildītājs pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošu produktu ražotājs vai audzētājs, attiecībā uz produktiem, kas tiek izmantoti ēdināšanas pakalpojuma sniegšanā un atbilst minētajām prasībām, iesniegt pasūtītājam ražotāju un audzētāju sarakstu, norādot to kontaktinformāciju, un ar ražotāju vai audzētāju noslēgtu līgumu par sadarbību ar attiecīgo pakalpojuma sniedzēju ēdināšanas pakalpojuma līguma izpildē;
3.3.15. iesniegt divu nedēļu ēdienkarti ar pilnas uzturvērtības aprēķiniem un kalkulāciju, kā arī tehnoloģiskās kartes atbilstoši sezonalitātei;
3.3.16. iesniegt ēdināšanas pakalpojumam izmantoto galveno pārtikas pamatproduktu sarakstu, norādot produktu ražotāju vai audzētāju un to izcelsmes valsti, atbilstoši tehniskajā specifikācijā noteiktajām prasībām;
3.3.17. pakalpojuma sniedzēja pienākumu iesniegt vienas nedēļas ēdienkarti ar pilnas uzturvērtības aprēķiniem un kalkulāciju, kā arī tehnoloģiskās kartes; Šāda prasība nav attiecināma uz ēdināšanas pakalpojumu līgumiem, kuru termiņš ir 3 mēneši vai mazāk vai kurus noslēdz par ēdināšanas pakalpojumu nodrošināšanu atsevišķu pasākumu (tai skaitā konferenču, semināru, pieredzes apmaiņas braucienu) ietvaros.
3.3.18.  pārtika un dzērieni jāpasniedz, lietojot atkārtoti izmantojamus galda piederumus, traukus un galdautus vai no atjaunojamām izejvielām ražotus galda piederumus, traukus vai izbraukuma ēdināšanas piederumus.
3.3.19. atkritumus, kas radīsies, sniedzot ēdināšanas pakalpojumus, pretendents savāks atsevišķi saskaņā ar pašvaldību saistošajiem noteikumiem, kas ietver [norādiet konkrētas atkritumu frakcijas, kas jāsavāc atsevišķi atbilstoši vietējiem administratīvajiem noteikumiem] frakcijas.
3.3.20. sniegt informāciju par Pakalpojuma sniegšanas gaitu pēc Pasūtītāja rakstveida pieprasījuma saņemšanas, Pasūtītāja noteiktajā termiņā;
3.3.21. nodrošināt kvalitatīvu un savlaicīgu Pakalpojuma sniegšanu;
3.3.22. sadarboties ar Pasūtītāja norādītajām kontaktpersonām jautājumos, kas saistīti ar 
 ēdienkartes sastādīšanu un izmaiņām tajā, kā arī sniegt tiem visu nepieciešamo informāciju,     kas tiem nepieciešama savu pienākumu veikšanai; 
3.3.23. saskaņojot ar Pasūtītāju, izpildīt Pasūtītāja klientu ieteikumus un novērst to sūdzībās 
norādītos trūkumus;
3.3.24.Izpildītājs nodrošina ēdamzāles un pacientu tualetes netraucētu lietošanu Pasūtītāja 
pacientiem, klientiem un personālam, nodrošina to  uzkopšanu un tam nepieciešamos dezinfekcijas līdzekļus;
3.3.25. nekavējoties rakstveidā informēt Pasūtītāju par pārkāpumiem, kas pieļauti Pakalpojuma sniegšanas procesā un kas var ietekmēt Pakalpojuma sniegšanas kvalitāti un/vai termiņus; 
3.3.26. veikt Pasūtītāja resursiem nepieciešamos uzlabojumus, ēdināšanas bloka virtuves un palīgtelpu kosmētisko remontu, visus darbus un aprīkojuma uzstādīšanu iepriekš rakstiski saskaņojot ar Pasūtītāju; 
3.3.27. pēc nepieciešamības, bet savlaicīgi līguma termiņa laikā atjaunot tehnoloģiskās iekārtas un aprīkojumu, lai nesamazinātos veicamo funkciju un kvalitātes apjoms; 
3.3.28. saskaņot iepirkuma ietvaros norādītā piesaistītā speciālista maiņu ar Pasūtītāju; 
3.3.29. nodrošināt iespēju Pasūtītāja pārstāvjiem piekļūt visām pretendenta rīcībā esošajām telpām, lai veiktu darbības, kas nepieciešamas ugunsdrošības sistēmas darbības nodrošināšanai, tai skaitā trauksmes gadījumā;
3.3.30. Izpildītājs apņemas līdz katra mēneša 5. (piektajam) datumam iesniegt parakstīšanai  Pasūtītājam rakstiskas nodošanas – pieņemšanas aktu par iepriekšējā mēnesī sniegtajiem pakalpojumiem un atbilstoši sagatavotu rēķinu. 
3.3.31. pārtika un dzērieni jāpasniedz, lietojot atkārtoti izmantojamus galda piederumus, traukus un galdautus vai no atjaunojamām izejvielām ražotus galda piederumus, traukus vai izbraukuma ēdināšanas piederumus;
3.3.32. atkritumi, kas radīsies, sniedzot ēdināšanas pakalpojumus, jāsavāc atsevišķi saskaņā ar Jūrmalas pašvaldības saistošajiem noteikumiem;
3.3.33. reizi mēnesī veikt cenu pārskatīšanu, sniedzot atlaidi 1%, ja ir sasniegts  (piedāvājumā    norādītais  slieksnis) (ja pretendents piedāvājis);
3.3.34.samaksāt pasūtītājam 5 (piecus) procentus no kafejnīcas apgrozījuma kalendārajā mēnesī (ja pretendents piedāvājis);
3.3.35. sniegt 10 (desmit) procentu atlaidi pasūtītāja darbiniekiem (ja pretendents piedāvājis);
3.3.36. nodrošināt ēdināšanas pakalpojumus, gadījumos, kad ēdienu nevarēs sagatavot   pakalpojuma sniegšanas vietā (elektrības padeves traucējumu, avārijas situāciju u.c. gadījumos), no Rīga, Dzirciema iela 16, LV-1007, kurā tiks gatavoti vai no kuras tiks veikta ēdiena piegāde;
3.3.37. nodrošināt noslēgtā ēdināšanas pakalpojuma sniegšanas iepirkuma līguma vai tā kopijas pieejamību uz vietas iestādē, kurā tiek sniegti ēdināšanas pakalpojumi.
3.3.38. Pēc Pasūtītāja uzaicinājuma, pakalpojuma sniedzējam jānodrošina pārstāvja klātbūtne pasūtītāja Uztura padomes sēdēs.
3.3.39. Reizi divos gados (sākot ar otro līguma darbības gadu) veikt iznomāto telpu kosmētisko remontu.
3.3.40. Pakalpojuma sniedzējs ir atbildīgs par lietošanā nodotā lifta uzturēšanu un ekspluatācijas izdevumiem
jānodrošina kafijas paužu un banketu apkalpošana saskaņā ar Pasūtītāja pieprasījumu un iesniegto piedāvājumu.

4. Pakalpojuma sniegšanas organizācija un līguma kontroles kārtība
4.1. Gadījumos, kad Pakalpojuma sniegšanas gaitā rodas vai atklājas apstākļi vai iemesli, kuri Pasūtītājam un Izpildītājam Līguma slēgšanas brīdī nebija zināmi un kuru dēļ Pakalpojuma sniegšana var kļūt neiespējama, Izpildītājam nekavējoties, tiklīdz tas kļuvis zināms, rakstveidā par to jāinformē Pasūtītājs. Izpildītājs un Pasūtītājs vienojas par turpmāko rīcību.

4.2. Ja Pasūtītājs vai atbildīgās institūcijas, kas veic Līgumā minētā pakalpojuma sniegšanas uzraudzību un kontroli konstatē nepilnības un/vai trūkumus Pakalpojuma sniegšanas procesā, Izpildītājs tos novērš par saviem līdzekļiem un uz sava rēķina.
4.2.1. Par jebkura tehniskajā specifikācijā noteikto prasību neievērošanu tiek ziņots Pasūtītāja Uztura padomei, kura izskatot katru problēmjautājumu dod rekomendācijas Izpildītājam vai sastāda aktu par konstatētajiem pārkāpumiem.;
	4.2.1.1. Pakalpojuma sniedzēja pārstāvja klātbūtnes nenodrošināšana nav pamats Uztura padomes lēmumu apstrīdēšanai.
4.3. Ja Izpildītājs nenovērš konstatētos trūkumus vai nepilnības un neveic nepieciešamos darbus, lai tos novērstu norādītajos termiņos, Pasūtītājam ir tiesības izbeigt Līgumu par to rakstiski informējot Izpildītāju.
4.4. Kontaktpersonas jautājumos par pakalpojuma sniegšanas procesu:
no Pasūtītāja puses: Klientu apkalpošanas departamenta vadītāja Ulrika Eistreiķe, e-pasts ulrika.eistreike@nrc.lv, tālrunis 67766126;
no Izpildītāja puses: Anta Baumane Tālruņa Nr.: +371 29214492 E-pasts: anta.baumane@balticrest.com
4.5. Izpildītājs nodod ēdināšanas bloka virtuves un palīgtelpas atpakaļ Pasūtītājam ne sliktākā tehniskā stāvoklī, kādā tās tika pieņemtas. Neatdalāmie ieguldījumi paliek Pasūtītāja īpašumā un netiek kompensēti.
     
5. Pušu atbildība

5.1. Izpildītāja pienākums ir nodrošināt pienācīgu Pakalpojuma sniegšanas kvalitāti atbilstoši Iepirkumā iesniegtajam piedāvājumam un šī Līguma nosacījumiem.
5.2. Izpildītājs sedz visus izdevumus, kas radušies Pasūtītāja klientiem vai trešajām personām šī līguma nosacījumu pārkāpuma rezultātā.
5.3. Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Vainīgā puse atlīdzina otrai pusei radušos zaudējumus.
5.4. Izpildītājs uzņemas atbildību par darba drošības, darba aizsardzības, darba kārtības, sanitāro normu, drošības tehnikas, ugunsdrošības, apkārtējās vides aizsardzības regulējošo normatīvo aktu, fizisko personas datu apstrādes un aizsardzības normatīvo aktu, kā arī citu normatīvo aktu ievērošanu. Veicot fizisko personas datu apstrādi, piemēram, videonovērošanu ar ierakstīšanu, vai citas formas datu apstrādi, Izpildītājs ir atbildīgs par datu apstrādes tiesiskumu, atbilstību Vispārīgajai datu aizsardzības regulai, Fizisko personas datu apstrādes likumam, to apstrādes, glabāšanas un iznīcināšanas atbilstību apstrādes mērķim, personu tiesisko interešu aizsardzību, pretējā gadījumā Izpildītājs sedz visus Pasūtītājam ar fizisko personu datu aizsardzības normu vai personas likumisko interešu pārkāpumiem saistītos zaudējumus, lai kurš tos arī pieprasītu - persona, kuras intereses ir aizskartas, uzraugošās institūcijas, tiesas u.c.
5.5. Izpildītājs uzņemas pilnu atbildību par Pakalpojuma sniegšanā iesaistītajiem darbiniekiem un to rīcību.
5.6. Izpildītājs maksā Pasūtītājam līgumsodu 0,1% (vienas desmitdaļas procenta) apmērā no vidējās maksas par Pakalpojumu mēnesī par katru kavējuma dienu, ja Izpildītājs kavē vai neizpilda jebkuru no šajā līgumā pielīgtajiem Izpildītāja pienākumiem, bet ne vairāk kā 10 % no Līguma summas. 
5.7. Izpildītājs maksā Pasūtītājam līgumsodu EUR 300 (trīs simti euro), par katru no šādiem Pasūtītāja konstatētajiem gadījumiem: 
5.7.1. ēdiens netiek pasniegts normatīvajos aktos noteiktajā temperatūrā (ir sastādīti divi akti par pārkāpuma konstatēšanu); 

5.7.2. ēdiens neatbilst Tehniskajā specifikācijā noteiktajam kaloriju apjomam (ir sastādīti divi akti par pārkāpuma konstatēšanu); 
5.7.3. ēdiena porcija neatbilst Tehniskajā specifikācijā noteiktajam svaram (ir sastādīti divi akti par pārkāpuma konstatēšanu); 
5.7.4. ēdiens netiek pasniegts attiecīgās ēdienreizes norādītajā laikā (ir sastādīti divi akti par pārkāpuma konstatēšanu);
5.7.5. nav atbilstība apstiprinātajai ēdienkartei  (ir sastādīti divi akti par pārkāpuma konstatēšanu);
5.7.6. konstatēts pārkāpums Zaļā publiskā iepirkuma līguma izpildē;
5.7.7. citos ar Uztura padomes lēmumu minētajos līguma pārkāpumu gadījumos.
5.8. Ja Pasūtītājs vai Izpildītājs nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, eksplozija, militāra akcija, blokāde, streiks, valsts varas vai tās pārvaldes institūciju darbības, puses tiek atbrīvotas no atbildības par līguma saistību neizpildīšanu.


5.9. Puse, kura nespēj pildīt ar šo Līgumu uzņemtās saistības nepārvaramas varas apstākļu dēļ, nekavējoties par to paziņo otrai Pusei, tiklīdz šādi apstākļi ir iestājušies vai Puse par tiem uzzinājusi.
5.10. Ja nepārvaramas varas apstākļi ilgst ilgāk par 1 (vienu) mēnesi, tad katrai no Pusēm ir tiesības vienpusējā kārtā pārtraukt Līgumu, rakstiski par to informējot otru Pusi.
5.11. Puse nav atbildīga par zaudējumiem, kas radušies otrai Pusei nepārvaramas varas apstākļu dēļ.
     
6. Strīdu risināšanas kārtība
6.1. Visas domstarpības un strīdus, kas varētu rasties Līguma izpildes gaitā, puses risina savstarpēju sarunu ceļā. Ja sarunu ceļa vienošanos panākt nav iespējams, tad strīds izšķirams tiesā Latvijas Republikas normatīvajos aktos noteiktajā kārtībā.
6.2. Visos jautājumos, kas nav atrunāti šajā Līgumā, puses vadās no Latvijas Republikas normatīvajiem aktiem.

7. Līguma termiņš 
7.1. Līgums stājas spēkā tā abpusējas parakstīšanas brīdī un ir spēkā 60 mēnešus. 
     
8. Līguma grozījumi   

8.1. Puses,  savstarpēji  rakstiski  vienojoties,  var  grozīt  Līguma  noteikumus,  veicot 
sekojoša satura un apjoma grozījumus:
8.1.1. iestājoties apstākļiem, kas saskaņā ar Centrālās statistikas datiem ietekmē pakalpojuma sniegšanas pašizmaksu, palielināt vai samazināt gan vienas vienības cenu, gan kopējo līgumcenu, pasūtītāja budžeta iespēju ietvaros, bet ne vairāk kā 20% apmērā.
8.1.2. , Pasūtītājs ir tiesīgs vienpusēji mainīt nomas maksas apmēru ne biežāk kā reizi gadā.
8.2. Grozījumus Līgumā veic, fiksējot tos rakstiskā vienošanās, kuras paraksta Pušu pilnvaroti pārstāvji. Papildus vienošanās ir neatņemamas Līguma sastāvdaļas un ir spēkā tādā gadījumā, ja tās parakstījušas abas Puses un tās apstiprinātas ar Pušu zīmogiem. 
8.3. Līgumu var grozīt Publisko iepirkumu likuma noteiktajos gadījumos.

9. Līguma izbeigšana, līguma darbības apturēšana  
9.1. Līgums var tikt izbeigts tikai šajā Līgumā un Latvijas Republikas normatīvajos aktos noteiktajos gadījumos un kārtībā.
9.2. Pasūtītājam ir tiesības vienpusēji izbeigt šo Līgumu, iepriekš par to rakstveidā brīdinot Izpildītāju, sekojošos gadījumos:
9.2.1. ja Izpildītājs trīs dienu laikā pēc Līgumā paredzētā termiņa nav uzsācis šajā Līgumā paredzēto pakalpojumu sniegšanu;
9.2.2. ja Izpildītājs neizpilda ar šo Līgumu uzņemtās saistības attiecībā uz dokumentu sakārtošanu, kas saistīti ar pakalpojuma sniegšanai nepieciešamo atļauju saņemšanu, sanitāro un higiēnas normu ievērošanu apliecinošo dokumentu saņemšanu un paškontroles sistēmas ieviešanu. Šādā gadījumā Izpildītājam 30 dienu laikā pēc attiecīga paziņojuma saņemšanas jāatmaksā Pasūtītājam jebkādi jau saņemtie atlīdzības maksājumi;

9.2.3. ja Izpildītājs pārkāpj citus šī Līguma noteikumus, un šāds pārkāpums nav novērsts norādītajā termiņā pēc attiecīga rakstiska paziņojuma saņemšanas;
9.2.4. ja Izpildītājs ar tiesas lēmumu atzīts par maksātnespējīgu;
9.2.5. Pasūtītāja Uztura padome ir sastādījusi vismaz 5 (piecus) aktus par konstatētā pakalpojuma neatbilstību tehniskajai specifikācijai;
9.2.6. Līgumsoda apmērs ir sasniedzis 10% no Līguma summas;
9.2.7. ir mainījusies Pasūtītāja finasiālā situācija vai iestājušies citi būtiski apstākļi, 60 (sešdesmit) dienas iepriekš par to brīdinot Izpildītāju.
9.2.8..līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3. Līguma izbeigšanas gadījumā Izpildītājs 30 (trīsdesmit) dienu laikā atbrīvo telpas un nodod Pasūtītājam telpas, sastādot abpusēji parakstītu pieņemšanas-nodošanas aktu.Izpildītājam ir jāsadarbojas ar jauno pakalpojumu sniedzēju, kurš pārņems pakalpojuma sniegšanu, lai nodrošinātu pakalpojuma nepārtrauktību. Nesadarbošanās (telpu pieejamības nenodrošināšana, šķēršļu likšana jaunas aparatūras uzstādīšanā u.c.) tiek kvalificēta kā tīša kaitniecība un Izpildītājam ir jāsedz visi tādejādi Pasūtītājam nodarītie zaudējumi pilnā apmērā. Zaudējumi tiek automātiski ieturēti no pēdējā maksājuma, ja zaudējuma summa pārsiedz pēdējā maksājuma summu, Izpildītājs samaksā Pasūtītāja pieprasīto zaudējumu summu 10 darba dienu laikā pēc Pasūtītāja pieprasījuma saņemšanas.
9.4. Ja līgums tiek lauzts Līguma 10.2.punktā minētajos gadījumos, Izpildītājs maksā līgumsodu viena gada līgumcenas apmērā.
9.5. Ja Izpildītājs nenodrošina kādu no ēdienreizēm, Pasūtītājs organizē ēdināšanas pakalpojumu patstāvīgi un Izpildītājs apmaksā Pasūtītāja izdevumus divkāršā apmērā.
10.  PERSONAS DATU AIZSARDZĪBA
Ja Piegādātājam Līguma izpildes ietvaros būs piekļuve personas datiem, Piegādātājs saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk – Regula) un tās 4.pantā noteiktajiem terminiem būs uzskatāms par apstrādātāju attiecībā uz Pasūtītāja vārdā veikto personas datu apstrādi, ko Piegādātājs ir uzņēmies veikt saskaņā ar Līgumu. Pasūtītājs ir šo personas datu pārzinis.
Piegādātājs nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi.
Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Pušu darbiniekiem. 
Pasūtītājs nosaka personas datu apstrādes nolūkus, līdzekļus, apmēru un nodrošina, ka tiek veikta tikai tāda personas datu apstrāde, kurai ir tiesisks pamats.
Piegādātājs veic personas datu apstrādi godprātīgi un saskaņā ar spēkā esošajiem normatīvajiem aktiem, tajā skaitā Regulu, Līgumu un Pasūtītāja rakstveidā dotajām likumīgajām norādēm. Izpildītājs neizmanto personas datus savām vajadzībām vai citiem, no Līguma tieši neizrietošiem nolūkiem, vai citādi, kā vien saskaņā ar Pasūtītāja norādījumiem vai normatīvajiem aktiem.
Piegādātājs apņemas īstenot atbilstošus tehniskus un organizatoriskus pasākumus, lai nodrošinātu apstrādājamo personas datu drošības līmeni, ņemot vērā tehnikas līmeni, īstenošanas izmaksas un personas datu apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, tai skaitā:














izmantot datortehniku ar licencētu programmatūru;
izmantot programmatūru, kurai vismaz reizi mēnesī tiek uzstādīti programmatūras ražotāja kritiskie un drošības atjauninājumi, ja tādi ir pieejami;
izmantot datortehniku, kura aprīkota ar strādājošu pretvīrusu programmatūru, kurai automātiski un regulāri atjauninās pretvīrusu definīcijas;
aizsargāt savu lokālo datortīklu ar ugunsmūri;
nodrošināt spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
nodrošināt regulāru tehnisko un organizatorisko pasākumu efektivitātes testēšanu, izvērtēšanu un novērtēšanu, lai nodrošinātu personas datu apstrādes drošību.
Piegādātājs nodrošina, ka fiziskas personas, kuras Līguma izpildes ietvaros ir pilnvarotas apstrādāt personas datus Izpildītāja vārdā, ir rakstveidā apņēmušās ievērot konfidencialitāti vai viņām ir noteikts attiecīgs likumisks pienākums ievērot konfidencialitāti, tostarp, nelikumīgi neizpaust personas datus arī pēc darba tiesisko vai citu līgumisko attiecību izbeigšanās. Izpildītājs veic pasākumus, lai nodrošinātu, ka jebkura fiziska persona, kas darbojas Izpildītāja pakļautībā un kam ir piekļuve personas datiem Līguma izpildes ietvaros, tos neapstrādā bez Pasūtītāja norādījumiem, izņemot, ja minētajai personai tas jādara saskaņā ar normatīvajiem aktiem.
Ciktāl tas ir iespējams, Piegādātājs palīdz Pasūtītājam atbildēt uz pieprasījumiem par Regulā paredzēto datu subjekta tiesību īstenošanu.
Piegādātājs apņemas sniegt visu nepieciešamo informāciju pēc Pasūtītāja vai saskaņā ar Līgumu noteiktās Kontaktpersonas pieprasījuma, kas nepieciešama, lai apliecinātu, ka Izpildītājs pilda šajā Līgumā noteikto, tai skaitā apņemas sadarboties un bez kavēšanās sniegt informāciju Pasūtītāja organizēta audita vai pārbaudes laikā.
Piegādātājs bez iepriekšējas rakstiskas Pasūtītāja atļaujas nepiesaista citus apakšuzņēmējus. Ja Izpildītājs vēlās piesaistīt apakšuzņēmēju, Izpildītājs par to attiecīgi informē Pasūtītāju, sniedzot aprakstu par apakšuzņēmēju un tā sniegtajiem pakalpojumiem vismaz 5 (piecas) darba dienas pirms līguma ar apakšuzņēmēju noslēgšanas, tādējādi sniedzot Pasūtītājam iespēju iebilst pret šādām izmaiņām.
Piegādātājs nodrošina, ka gadījumā, ja Izpildītājs piesaista papildu apakšuzņēmēju konkrētu personas datu apstrādes darbību veikšanai Pasūtītāja vārdā saskaņā ar Līgumu, šim apakšuzņēmējam nosaka tos pašus personas datu aizsardzības pienākumus, kas ir noteikti šajā Līgumā.
Piegādātājs, tiklīdz tam kļuvis zināms personas datu aizsardzības pārkāpums vai ir aizdomas par personas datu aizsardzības pārkāpumu, bez nepamatotas kavēšanās paziņo par to Pasūtītājam.
Piegādātājs ciktāl tas ir iespējams un nav pretrunā ar normatīvajiem aktiem, informē Pasūtītāju par datu subjekta pieprasījumiem, valsts iestāžu vai citu personu pieprasījumiem izpaust Pasūtītāja vārdā apstrādājamos personas datus. Pirms atbildes sniegšanas, Izpildītājs apņemas saskaņot atbildes saturu ar Pasūtītāju.
Piegādātājs palīdz Pasūtītājam nodrošināt Regulas 32.pantā noteiktās apstrādes drošības prasības un 33-36.pantā noteiktos pienākumus.
Katra no Pusēm uzņemas atbildību par Līguma ietvaros uzņemto saistību izpildi atbilstoši Regulai un citiem spēkā esošiem normatīvajiem aktiem, kas regulē personas datu apstrādi un aizsardzību.
Puses vienojas, ka datu subjektu un trešo personu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, spēkā esošajiem normatīvajiem aktiem vai Pasūtītāja likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei

Citi noteikumi 
11.1.  Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
11.2. Puses apņemas nekavējoties viena otrai paziņot par adrešu, telefona un faksa numuru maiņu, bankas rekvizītu, kontaktpersona un citas svarīgas informācijas izmaiņām.
11.3. Ja kāda no Pusēm neizpilda šī Līguma 11.2.punkta nosacījumus, otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
11.4. Līgums sastādīts latviešu valodā elektroniskā versijā un satur elektroniskos parakstus ar laika zīmogiem.
11.5. Iepirkuma Tehniskā specifikācija, pretendenta iesniegtais tehniskais un finanšu piedāvājums iepirkumā ir šā Līguma neatņemamas sastāvdaļas.
     
12. Pušu adreses un rekvizīti
     
	Pasūtītājs
	Izpildītājs

	VSIA „Nacionālais rehabilitācijas centrs „Vaivari””
Reģistrācijas Nr.40003273900
Asaru prospekts 61, Jūrmala, LV-2008
AS „SEB banka”
Bankas kods: UNLALV2X
Konts LV13 UNLA 0010 0003 6010 1
tālrunis 66951122
e-pasts: info@nrc.lv


Valdes priekšsēdētāja S.Lapiņa
Valdes locekle Z.Osipova
Valdes loceklis R.Putniņš
	SIA „Baltic Restaurants Latvia”
Reģistrācijas Nr.40003556833
Elizabetes iela 20, Rīga, LV-1050
AS „SEB banka”
Bankas kods: UNLALV2X
Konts LV31 UNLA 0050 0004 8151 0
tālrunis 67205599
fakss 67205598
e-pasts: info@balticrest.com 
valdes loceklis G.Bredovskis

